# 3. Navegamos con respecto

## Glosario

## Cancelo

Definición:

Palabra ou grupo de palabras que aparece precedida do símbolo # que funciona como ligazón e chave de busca. Tamén serve para etiquetar nalgunhas redes sociais.

Exemplo:

A iniciativa levaba o cancelo #unmundoxusto.

## Chío

Definición:

Mensaxe curta na rede social X (antes Twitter). A plataforma Bluesky tamén lle dá o nome de chío a este tipo de mensaxe curta. Tamén é a voz do paxaro, un berro forte e agudo. Pode ser tamén sinónimo de protestar.

Exemplo:

Enviou un chío de apoio ao seu amigo.

## Linguaxe inclusiva

Definición:

Linguaxe respectuosa que evita as discriminacións por razóns de sexo, xénero ou orientación sexual. Tamén evita os estereotipos sociais.

Exemplo:

Aprendeu como técnica para falar en público a utilizar unha linguaxe inclusiva, evitando os estereotipos.

## Linguaxe neutra

Definición:

Linguaxe que evita facer referencias explícitas ao xénero. Pretende ser inclusivo e non sexista.

Exemplo:

Redactou o texto con linguaxe neutra, utilizando persoas lectoras no canto de lectores.

## Quinta feira

Definición:

É o cuarto día da semana (xoves). Este termo pertence á denominación tradicional dos días da semana: segunda feira (luns),terceira ou terza feira (martes), cuarta ou corta feira (xoves), quinta feira (venres), sexta feira (sábado) e domingo.

Exemplo:

Na quinta feira iremos ao cine.

## Rechouchío

Definición:

Compartir contido en X (antes chamada Twitter). Iso axuda a que máis persoas vexan a publicación orixinal. Agora tamén se utiliza este termo na plataforma Bluesky.

Exemplo:

O rechouchío resultou moi interesante.

# Navegamos con respecto

Chegamos xa á terceira fase e estádesvos achegando ao reto!

Aquí ides coñecer a estrutura dunha noticia e tamén compararedes a mesma nova en distintos xornais.

Coñeceredes ademais cal é o xeito correcto de comunicarvos cos demais, aprendendo a denunciar e rexeitar os usos discriminatorios da linguaxe.

Que importante é para a comunicación respectar e que nos respecten!

## Lectura facilitada

Chegamos xa á terceira fase.

Estádesvos achegando ao reto!

Aquí ides coñecer a estrutura dunha noticia.

Tamén compararedes a mesma nova en distintos xornais.

Ademais coñeceredes cal é o xeito correcto de comunicarvos cos demais.

Aprenderedes a denunciar e rexeitar os usos discriminatorios da linguaxe.

Que importante é para a comunicación respectar e que nos respecten!

## Audio

audio/mpeg

Páxina 9 de 23

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)