# 2.1. Casiopea e Xúpiter

# O corazón de Xúpiter

Le con atención o seguinte fragmento da novela O corazón de Xúpiter, de Ledicia Costas.

## Aquela noite...

Aquela noite Isla encerrouse no seu cuarto moi cedo. Polo xeral, sentaba cos seus pais a ver a televisión ou falar sobre calquera cousa ata a hora de se deitar. Gustáballe compartir con eles a última hora do día. Mais nesa ocasión non estaba con ánimos. Se os seus pais a notaban preocupada ou percibían calquera indicio de tristura non pararían ata saber que lle pasaba, e ela non tiña ganas de dar ningún tipo de explicación. Precisaba pecharse no seu interior e reflexionar.

En circunstancias coma esa só había unha cousa coa que conseguía acougar: viaxar ao ceo. Sacou o telescopio da embalaxe con moito coidado e colocouno sobre o trípode, xusto diante da fiestra. Devecía por dar un paseo polo espazo.

Intentou enfocar a lente apuntando cara arriba, mais non o conseguiu. Había moitas nubes, igual ca no seu interior. Era coma se o cosmos fose unha especie de espello de si mesma.

Estivo cerca dunha hora pelexando por ver algo máis alá das nubes, ata que se deu por vencida.

-É inútil -laiouse en voz alta, sacando a cabeza pola fiestra. [...]

## Levantouse de mala gana...

Levantouse de mala gana e colleu o portátil que tiña colocado sobre unha caixa de cartón. Na parte inferior da pantalla iluminárase a ventaíña do chat. Un tal Xúpiter estaba falándolle desde algún misterioso punto do hemisferio. Isla sentou na cama e puxo o ordenador sobre as pernas.

-Xúpiter -bisbou con certa melancolía-. A estrela frustrada.

Moveu o rato e a ventaíña do chat ocupou toda a pantalla. Na parte esquerda había unha fotografía do planeta Xúpiter e á dereita unha frase iniciaba a conversa:

Xúpiter: Ola, Casiopea! Como vai a vida pola túa constelación?

Casiopea era o nick que Isla empregaba sempre en internet. Escollérao por varias razóns: Casiopea é a única raíña que hai en todo o firmamento e tamén a única constelación que ten a súa parella no ceo: Cefeo. [...]

Isla era asidua a varios foros sobre astronomía e nunca usaba o nome real. Non quería revelar datos persoais. A súa identidade virtual era Casiopea. Casiopea a raíña de Etiopía, a tartaruga máxica de Momo. Ela mesma.

Mentres empezaba a teclear escapóuselle un sorriso.

## Ola, Xúpiter. Que tal?

Casiopea: Ola, Xúpiter. Que tal?

Xúpiter: Pois aquí, pensando xa en ir durmir. Hoxe foi un día moooooi longo.

Casiopea: Pois xa somos dous. Hai días en que todo sae do revés.

Xúpiter: Entón?

Casiopea: A miña constelación ten hoxe un par de estrelas fundidas.

Xúpiter: Hai algo que eu poida facer desde o meu planeta?

Casiopea: Creo que non...

Xúpiter: E se che mando para aí a Algedi e a Dabih?

Isla apartou as mans do ordenador como se lle queimaran as teclas nos dedos. Algedi e Dabih eran dúas estrelas que estaban á dereita de Xúpiter. Formaban a cabeza e os cornos de Capricornio. Era dificilísimo atopar alguén que soubese aqueles dous nomes de memoria.

Xúpiter: Gústame saber o que pasa no ceo. Pero neste caso xogo con vantaxe: o meu signo zodiacal é Capricornio, por iso coñezo eses nomes.

Casiopea: Capricornio = Cabra mariña.

Xúpiter: Ti tamén controlas moito o que pasa por alá arriba! Non todo o mundo sabe que Capricornio é metade cabra, metade peixe.

## Isla mudou de posición...

Isla mudou de posición. Deitouse sobre a cama, colocou un par de coxíns no lombo e puxo o portátil enriba das súas pernas. Dáballe no corpo que aquela conversa prometía.

Casiopea: A astronomía interésame desde que era unha nena. Regaláronme o meu primeiro telescopio o día en que cumprín 13 anos. Xubileino hai só unhas semanas.

Xúpiter: Compraches outro?

Casiopea: Non exactamente... Os meus pais viron que a cousa vai en serio, e regaláronme outro moito mellor polo meu 17 aniversario. E ti cantos tes?

Xúpiter: Pois eu teño un algo antigo, pero funciona moi ben.

Casiopea: ha ha ha ha ha ha! Telescopios non, anos!

Xúpiter: Só un par deles máis ca ti

Isla pechou os ollos e intentou imaxinar como sería a cara de Xúpiter. Daquela sentiu a necesidade de sabelo todo sobre el: onde vivía, a que instituto ía, o seu nome real...

## Volveremos falar, Casiopea?

Xúpiter: Volveremos falar, Casiopea?

Casiopea: Xa tes que marchar?

Xúpiter: Temo que si... Unha nave espacial acaba de aterrar no meu planeta, e teño que ir facer pescudas ;)

Casiopea: ha ha ha ha! Que mágoa!

Xúpiter: Se queres, quedamos para mañá...

Casiopea: Xenial! Mañá á mesma hora no mesmo ceo...

Xúpiter: Que durmas ben, Casiopea.

Casiopea: Que durmas ben, Xúpiter.

Isla pechou o portátil e volveuno poñer sobre a caixa. Logo achegouse á fiestra e respirou o aire fresco da noite. Levantárase algo de vento e disipáranse algunhas nubes, pero a lúa seguía estando cuberta.

-Talvez mañá -dixo en voz alta.

Pechou a fiestra e deitouse. Aquela noite soñou con Xúpiter.

Costas, Ledicia (2013). O corazón de Xúpiter. Editorial Xerais

## Audio

audio/mpeg

# Comprendiches o texto?

# Pregunta

Como se chama a protagonista?

# Respostas

Opción 1

Casiopea

Opción 2

Isla

Opción 3

Ledicia

# Retroalimentación

Casiopea é o seu nick no foro, pero non o seu nome real.

Opción correcta

Ledicia é o nome da autora do texto, non da protagonista.

# Solución

1. Incorrecto (Retroalimentación)
2. Opción correcta (Retroalimentación)
3. Incorrecto (Retroalimentación)

# Pregunta

Cal é a grande afección da protagonista do relato?

# Respostas

Opción 1

A astroloxía

Opción 2

A bioloxía

Opción 3

A astronomía

# Retroalimentación

Incorrecto

Incorrecto

Opción correcta

# Solución

1. Incorrecto (Retroalimentación)
2. Incorrecto (Retroalimentación)
3. Opción correcta (Retroalimentación)

# Pregunta

Como se sentía Isla esa noite?

# Respostas

Opción 1

Estaba moi contenta

Opción 2

Sentíase desanimada e preocupada

Opción 3

Estaba moi enfadada

# Retroalimentación

Incorrecto

Opción correcta

Incorrecto

# Solución

1. Incorrecto (Retroalimentación)
2. Opción correcta (Retroalimentación)
3. Incorrecto (Retroalimentación)

# Pregunta

Como se coñeceron Isla e Xúpiter?

# Respostas

Opción 1

No instituto

Opción 2

Na piscina

Opción 3

A través de Internet

# Retroalimentación

Incorrecto

Incorrecto

Opción correcta

# Solución

1. Incorrecto (Retroalimentación)
2. Incorrecto (Retroalimentación)
3. Opción correcta (Retroalimentación)

# Pregunta

Quen era Casiopea?

# Respostas

Opción 1

É unha constelación do firmamento

Opción 2

Era, na mitoloxía grega, a raíña de Etiopía, muller de Cefeo e nai de Andrómeda.

Opción 3

As dúas respostas son correctas

# Retroalimentación

Incorrecto

Incorrecto

Opción correcta

# Solución

1. Incorrecto (Retroalimentación)
2. Incorrecto (Retroalimentación)
3. Opción correcta (Retroalimentación)

# Pregunta

Por que Isla sente tanta fascinación por Xúpiter?

# Respostas

Opción 1

Porque era un gran deportista

Opción 2

Porque sabía moito sobre astronomía

Opción 3

Porque era moi falangueiro e divertido

# Retroalimentación

Incorrecto

Opción correcta

Incorrecto

# Solución

1. Incorrecto (Retroalimentación)
2. Opción correcta (Retroalimentación)
3. Incorrecto (Retroalimentación)

# Pregunta

Segundo lle di a Isla, cantos anos ten Xúpiter?

# Respostas

Opción 1

19

Opción 2

17

Opción 3

15

# Retroalimentación

Opción correcta

Incorrecto

Incorrecto

# Solución

1. Opción correcta (Retroalimentación)
2. Incorrecto (Retroalimentación)
3. Incorrecto (Retroalimentación)

# Pregunta

Cando Casiopea e Xúpiter se despiden...

# Respostas

Opción 1

Quedan para o día seguinte

Opción 2

Isla queda pensando nel

Opción 3

As dúas respostas son correctas

# Retroalimentación

Incorrecto

Incorrecto

Opción correcta

# Solución

1. Incorrecto (Retroalimentación)
2. Incorrecto (Retroalimentación)
3. Opción correcta (Retroalimentación)

# Vocabulario das novas tecnoloxías

O texto presenta numerosas palabras do campo semántico das novas tecnoloxías: portátil, pantalla, ventá, chat, rato, nick, Internet, foro...

Coñeces o significado de todas elas? Completa cada oración con algún deses termos.

- Eu premín co Encher ocos (1):JXUwMDJhJXUwMDEzJXUwMDE1JXUwMDFi sobre o enlace e abriuse unha nova Encher ocos (2):JXUwMDJlJXUwMDEzJXUwMDBiJXUwMDFhJXUwMDk1 na pantalla.
- Pregunteille as dúbidas ao meu compañeiro polo Encher ocos (3):JXUwMDNiJXUwMDBiJXUwMDA5JXUwMDE1 da aula virtual.
- Teño que mercar outro Encher ocos (4):JXUwMDI4JXUwMDFmJXUwMDFkJXUwMDA2JXUwMDk1JXUwMDk1JXUwMDFkJXUwMDA1 . Caeume ao chan e a Encher ocos (5):JXUwMDI4JXUwMDExJXUwMDBmJXUwMDFhJXUwMDE1JXUwMDBkJXUwMDAwJXUwMDBk rompeu en anacos.
- Non che vou dicir o meu Encher ocos (6):JXUwMDM2JXUwMDA3JXUwMDBhJXUwMDA4 para navegar por Encher ocos (7):JXUwMDExJXUwMDI3JXUwMDFhJXUwMDExJXUwMDE3JXUwMDFjJXUwMDBiJXUwMDEx .

Activar JavaScript

# Quen é Xúpiter?

> Isla pechou os ollos e intentou imaxinar como sería a cara de Xúpiter. Daquela sentiu a necesidade de sabelo todo sobre el: onde vivía, a que instituto ía, o seu nome real...

> Costas, Ledicia (2013). O corazón de Xúpiter. Editorial Xerais

Isla aínda non coñece a Xúpiter, pero desexa sabelo todo sobre el. En grupos, imaxinade como pode ser este personaxe na vida real e escribide unha descrición dunhas 10 liñas. Despois, lede as diferentes descricións na clase.

# Para reflexionar

Isla era asidua a varios foros sobre astronomía. Reflexiona sobre a súa actividade en Internet e tamén sobre a túa propia. Propoñémosche algunhas cuestións:

- Cres que esta actividade ten beneficios para ela?
- Cres que esta actividade pode conlevar algún risco?
- Que medidas toma Isla para evitar os perigos? Que medidas tomarías ti?
- Que opinas sobre a súa conversa con Xúpiter?
- E ti para que empregas Internet habitualmente?
- Cres que as túas prácticas en Internet poden conlevar algún risco?
- Tomas algunha medida para evitar os perigos?

Despois, compartide as vosas opinións co resto da clase.

Páxina 6 de 23

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)